CELEX: 32016R1793
Language: ro
Date: 2016-10-10 00:00:00
Title: Regulamentul de punere în aplicare (UE) 2016/1793 al Comisiei din 10 octombrie 2016 de modificare a Regulamentului de punere în aplicare (UE) 2016/759 în ceea ce privește introducerea în Uniune, din Taiwan, a gelatinei și a colagenului, precum și a materiilor prime tratate pentru aceste produse (Text cu relevanță pentru SEE)

11.10.2016   
            
            
               RO
            
            
               Jurnalul Oficial al Uniunii Europene
            
            
               L 274/48
            
         REGULAMENTUL DE PUNERE ÎN APLICARE (UE) 2016/1793 AL COMISIEI
   din 10 octombrie 2016
   de modificare a Regulamentului de punere în aplicare (UE) 2016/759 în ceea ce privește introducerea în Uniune, din Taiwan, a gelatinei și a colagenului, precum și a materiilor prime tratate pentru aceste produse
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 alineatul (1),
   având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (2), în special articolul 11 alineatul (1),
   întrucât:
   
               (1)
            
            
               Regulamentul de punere în aplicare (UE) 2016/759 al Comisiei (3) cuprinde liste de țări terțe, de regiuni ale țărilor terțe și de teritorii din care statele membre trebuie să autorizeze introducerea în Uniune a anumitor produse de origine animală destinate consumului uman, inclusiv a gelatinei și a colagenului.
            
         
               (2)
            
            
               În cazul gelatinei și al colagenului, în partea III din anexa I la Regulamentul de punere în aplicare (UE) 2016/759, speciile din care se obține gelatină și colagen sunt împărțite în patru categorii. În cazul materiilor prime tratate pentru producția de gelatină și de colagen, partea V a aceleiași anexe cuprinde, de asemenea, o împărțire similară. În listele din părțile respective, Taiwanul nu este enumerat pentru importurile de gelatină sau de colagen obținute de la păsări de curte, inclusiv ratite și vânat cu pene, și nici pentru importurile de materii prime tratate pentru producția acestui tip de gelatină sau de colagen.
            
         
               (3)
            
            
               Taiwanul îndeplinește condițiile pentru a fi inclus pe listă pentru importurile în Uniune a acestui tip de gelatină și de colagen și pentru importurile de materii prime tratate pentru producția acestui tip de gelatină sau de colagen prevăzute în Regulamentul (CE) nr. 854/2004 și, prin urmare, ar trebui inclus în lista corespunzătoare din anexa I la Regulamentul de punere în aplicare (UE) 2016/759.
            
         
               (4)
            
            
               Prin urmare, Regulamentul de punere în aplicare (UE) 2016/759 ar trebui modificat în consecință.
            
         
               (5)
            
            
               Pentru a se evita orice întrerupere a importurilor după data menționată la articolul 8 din Regulamentul de punere în aplicare (UE) 2016/759, prezentul regulament ar trebui să intre în vigoare în a treia zi de la data publicării.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul de punere în aplicare (UE) 2016/759 se modifică după cum urmează:
   
               (a)
            
            
               în partea III, secțiunea B se înlocuiește cu următorul text:
               
                  „SECȚIUNEA B
               
               
                  Gelatină și colagen obținute de la păsări de curte, inclusiv ratite și vânat cu pene
               
               Țările terțe și teritoriile enumerate în partea 1 coloana 1 din anexa I la Regulamentul (CE) nr. 798/2008 și următoarele țări sau teritorii:
               
                           CODUL ISO AL ȚĂRII
                        
                        
                           ȚARĂ/TERITORIU
                        
                     
                           TW
                        
                        
                           Taiwan”
                        
                     
         
               (b)
            
            
               în partea V, secțiunea B se înlocuiește cu următorul text:
               
                  „SECȚIUNEA B
               
               
                  Materii prime tratate obținute de la păsări de curte, inclusiv ratite și vânat cu pene
               
               Țările terțe și teritoriile enumerate în partea 1 coloana 1 din anexa I la Regulamentul (CE) nr. 798/2008 și următoarele țări sau teritorii:
               
                           CODUL ISO AL ȚĂRII
                        
                        
                           ȚARĂ/TERITORIU
                        
                     
                           TW
                        
                        
                           Taiwan”
                        
                     
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 octombrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 18, 23.1.2003, p. 11.
   
      (2)  JO L 139, 30.4.2004, p. 206.
   
      (3)  Regulamentul de punere în aplicare (UE) 2016/759 al Comisiei din 28 aprilie 2016 de stabilire a listelor țărilor terțe, ale părților țărilor terțe și ale teritoriilor din care statele membre trebuie să autorizeze introducerea în Uniune a anumitor produse de origine animală destinate consumului uman, de stabilire a cerințelor de certificare, de modificare a Regulamentului (CE) nr. 2074/2005 și de abrogare a Deciziei 2003/812/CE (JO L 126, 14.5.2016, p. 13).